επι διονυσιου αρχοντος του μετα παραμονον επι της αιαντιδος εβδομης πρυτανειας η λαμιος τιμουχου ραμνουσιος εγραμματευεν γαμηλιωνος ογδοη ισταμενου ογδοη της πρυτανειας βουλη εμ βουλευτηριωι των προεδρων επεψηφιζεν στρατοφων στρατοκλεους σουνιευς και συνπροεδροι εδοξεν τει βουλει ρησος αρτεμωνος αλαιευς ειπεν επειδη προσοδον ποιησαμενος προς την βουλην διογνητος εξ οιου ταμιας ναυκληρων και εμπορων των φεροντων την συνοδον του διος του ξενιου εμφανιζει τει βουλει βουλεσθαι την συνοδον αναθειναι εικονα γραπτην εν οπλω του εαυτων προξενου κεχειροτονημενου δε και επιμε[λ]ητου επι τον λιμενα διοδωρου του θεοφιλου αλαιεως εν τωι αρχειωι αυτου και δια ταυτα παρακαλει την βουλην επικυρωσαι εαυτωι ψηφισμα αγαθε[ι] τυχει δεδοχθαι τει βουλει επικεχω[ρ]ησθα[ι] διογνητω και τη συνοδω [π]ο[ι]ησα[σθ]αι τ[ην] αναθεσιν τη[ς] γραπτης εικονος εν οπλω διοδωρου του θεοφιλου αλαιεως εν τωι αρχειωι αυτου καθαπερ παρακαλει την βουλην.
Att. — non-stoich. — 112/1